**MEGHÍVÓ GYAKORLATVEZETŐI FÓRUMRA**

**2019. október 15., 15.00**

**ELTE Bárczi Gusztáv Gyógypedagógiai Kar**

**1097 Budapest, Ecseri út. 3.**

Az ELTE BGGYK Atipikus Viselkedés és Kogníció Gyógypedagógiai Intézet gyakorlatvezetői fórumot szervez **a tanulásban akadályozottak pedagógiája szakirányon** a gyakorlatok megvalósításában közreműködő intézmények gyakorlatvezetői és intézményvezetői, valamint a gyakorlatvezetésbe nemrég vagy ezután bekapcsolódó gyógypedagógus kollégák számára.

A megrendezésre kerülő Fórum kiemelt kapcsolódó eseménye lesz *A nehezen tanuló gyermekek iskolai nevelése* című könyv bemutatója. A könyvek a helyszínen megvásárolhatók.

**A rendezvény célja:** tájékoztatás a képzésben megjelenő tartalmi, szerkezeti változásokról, valamint a gyakorlatok aktuális kérdéseinek megbeszélése, a tapasztalatok megosztása, jó gyakorlatok.

Örömmel tájékoztatjuk a jelentkezőket, hogy a köznevelés rendszerében dolgozó pedagógus/gyógypedagógus kollégák a helyszínen a C/105-ös teremnél elhelyezett jelenléti ív maradéktalan kitöltésével a könyvbemutatóval egybekötött szakmai fórumon történő megjelenésükről ***tanúsítvány[[1]](#footnote-1)*** kiállítását kérhetik. Regisztrálni a program alján található linken lehet.

**A rendezvény programja:**

**15:00** Köszöntőt mond dr. habil Papp Gabriella dékán **Terem: C/105**

**15:30** Kiscsoportos szakmai beszélgetés az alábbi szekciókban:

1. ***szekció: Eltérő tantervű általános iskola***  **Terem: C/105**

*Szekcióvezetők*: Kovács József István (Ferencvárosi Komplex EGYMI) és Macher Mónika (BGGYK), Horváth Endre (BGGYK)

1. ***szekció: Integráló intézmény***  **Terem: B/402**

*Szekcióvezetők:* Bacsó Ágnes (Éltes M. EGYMI, Tatabánya), Báder Melinda (Gyermekek Háza) és Mile Anikó (BGGYK)

1. ***szekció: Szakiskola***  **Terem: B/306**

*Szekcióvezetők:* Berényi Diána (BKSZC Mándy Szakiskola), Szabóné Lajtai Barbara (BKSZC Mándy Szakiskola) és Virányi Anita (BGGYK)

**17:00** **KÖNYVBEMUTATÓ**  **Helyszín: A/202**

***Dan Goodley:*** Fogyatékosságtudomány Interdiszciplináris bevezető

***Győri Miklós – Billédi Katalin:*** Atipikus diákok, segítő appok, tudományos evidenciák

***Mesterházi Zsuzsa – Szekeres Ágota:*** A nehezen tanuló gyermekek iskolai nevelése

A rendezvényen való részvétel regisztrációhoz kötött, ami [ezen a linken keresztül](https://barczi.elte.hu/content/gyakorlatvezetoi-forum-tanulasban-akadalyozottak-pedagogiaja-szakiranyon.e.256) érhető el.

**A rendezvényre szeretettel vár****ják a tanulásban akadályozottak pedagógiája szakirány munkatársai!**

1. A 277/1997. (XII.22.) Korm. rendelet a pedagógus-továbbképzésről, a pedagógus-szakvizsgáról, valamint a továbbképzésben résztvevők juttatásáról és kedvezményeiről szóló jogszabály 5. § (3) bekezdés d) pontja szerint, a 7 évenkénti 120 órás kötelező továbbképzés, 25 %-a, azaz 30 óra időtartamban, egyenként 5 órából álló nem akkreditált képzésben (tudásmegosztó műhelyben, szakmai fórumon) való részvétellel is megszerezhető. [↑](#footnote-ref-1)